Robsrud

Robsrud er et næringsområde i Lørenskog kommune i Akershus, helt på grensa mot Oslo kommune ved Bydel Stovner, og sånn sett også betraktet av enkelte som øverst i Groruddalen. Det oppkalt etter en gammel gård i området, som nå er nedlagt og bygningsmassen er revet, og hvor Posten Norge i 2006 kjøpte grunnen. Områdenavnet ble bekreftet av Lørenskog kommune i deres navnefastsetting 3. februar 2010. Det er også noe småhusbebyggelse her.

Her finner man blant annet Lørenskog stasjon, som frem til 1909 het nettopp Robsrud, samt to store bedrifter:
 Coca-Cola Drikker har sitt hovedkontor og distribusjonsanlegg på Robsrud, ca. 600 – 700 ansatte
 Postens Østlandsterminal på Robsrud – med ca. 3 000 ansatte når anlegget blir fullt utbygd

Stedsavgrensning
Som nevnt bestemte Lørenskog kommune avgrensningen av området 3. februar 2010. Der heter det:
«Robsrud grenser til Oslo kommune i vest langs Stovnerbekken og Ellingsrudelva. I sør grenser Robsrud til Visperud og Thurmannskogen langs Rv 159. I sørøst grenser området til Kjenn i det området som i dagligtalen går under navnet Biermannskogen. I øst grenser Robsrud til Fjellhamarskogen langs Ellingsrudelva sør for jernbanen. Kun Robsrud, gnr. 105, ligger innenfor området.»

Referanser

Eksterne lenker 
 Lørenskog kommune - Områdenavn - Lørenskog (side 25-27, mye historie og prosjekter/planer)
 Stovnerporten – Kommentar (skeptisk) til Postens Brevsenter utbyggingen
 Kulturnett Akershus – Robsrud – de arkeologiske forundersøkelsene 
 Østlandsterminalen – postennorge.no om terminalen

Bosetninger i Lørenskog